
_START_ARTICLE_
Johann Maria Farina
_START_PARAGRAPH_
Johann Maria Farina, på italiensk Giovanni Maria Farina (8. december 1685 i Santa Maria Maggiore, Verbanie, Piemont, Italien – 25. november 1766 i Köln, Tyskland) var opfinderen af eau de cologne._NEWLINE_Den 13. juli 1709 havde Johann Baptist Farina grundlagt virksomheden G.B.Farina i Köln. Forretningen solgte i begyndelsen luksusartikler som sølv, silke og parykker. Efter Johann Maria Farina trådte ind i sin brors virksomhed i 1714 begyndte brødrene også at sælge æteriske olier og andre duftstoffer._NEWLINE_Allerede før 1714 havde Johann Maria Farina fremstillet duftevand, en blanding af forskellige naturdufte og alkohol. Senere kaldte han sin unikke duft "Eau de Cologne" til ære for sin nye hjemby Köln. Han gjorde Köln verdensberømt som parfumeby og byen oprettede en statue ved rådhustårnet til ære for sin borger._NEWLINE_I 1708 beskrev Johann Maria Farina i et brev til sin bror duften med følgende ord: "Min duft er som en italiensk forårsmorgen efter regn, appelsin, pomelofrugt, citron, bergamot, ceder, lime samt forskellige urter fra mit fædreland"._NEWLINE_Fra 1733 styrede Johann Maria Farina virksomheden alene som nu fik navnet Farina gegenüber, og i 1760erne trådte duftevand i forgrunden._NEWLINE_Efter den Franske Revolution prøvede mange at efterligne duften, og navnet "Eau de Cologne" blev et overbegreb._NEWLINE_Johann Maria Farina blev begravet på kirkegården Melaten i Köln.